hotchpotch/miracl-hf-unified huggingface dataset:
Shirasaya
Shirasaya () on japanilainen huotra, jota käytetään miekanterän säilytykseen. Nimitys tarkoittaa ”korutonta tuppea”, mikä juontuu esineen koristelemattomasta ulkomuodosta. Shirasayalla on ollut osansa japanilaisessa miekanvalmistuksessa taidon alkuajoista lähtien.
Shirasayan perimmäinen tehtävä on suojata terää korroosiolta silloin, kun tämä ei ole käytössä. Pitkän tauon aikana on siis terän kannalta suotuisinta pitää sitä ennemmin shirasayassa kuin "koshiraessa", jota käytetään miekkailtaessa. Koska koshirae ei pinnoitettuna hengitä samoin kuin shirasaya, se ei ehkäise ruostumista yhtä tehokkaasti.
Nykypäivänä shirasayalla on keskeinen merkitys antiikkisille miekoille, sillä parempaa tapaa suojata niitä hapettumiselta läpi vuosisatojen ei juuri ole. Sen vuoksi miekat myydäänkin useimmiten shirasaya mukanaan. Huotran kylkeen laadittu kirjoitus, "sayagaki", sisältää ensisijaisia tietoja terän taustasta, kuten pituus, sepän nimi ja valmistuspäivämäärä, ja toimii siksi miekan arvon määrittäjänä.
Shirasaya koostuu etupäässä ainoastaan neljästä eri osasta. Niitä ovat "saya" eli huotra, "tsuka" eli kourain, terän ja kahvan välinen kiila "habaki" sekä "meguki", joka on säilän ruodon ja kouraimen yhteen liittävä bambusta valmistettu sokka. Osien kiinnittämiseen käytetään riisistä saatua "sokui"-liimaa. Se takaa sekä pienemmän riskin terän ruostumiselle että tupen uudelleenavaamisen, kun se on puhdistettava sisäpuolelta.
Usean osan (lähinnä tsuban eli väistimen) puute tekee shirasayasta epäkäytännöllisen taistelemiseen, varsinkin verratessa koshiraeen, johon lukeutuu noin 15 osaa. Toisaalta on ollut tapauksia, joissa shirasayan tapaisilla yksioikoisilla huotrilla on pyritty kätkemään miekanterä aavistamattomia hyökkäyksiä varten.
Parhaiten shirasayan huotran ja kahvan tekoon soveltuva raaka-aine on magnolia-puu. Syynä tähän on magnolian alhainen pihkapitoisuus muihin vastaaviin puulajeihin nähden, mikä mahdollistaa helpon höylettävyyden. Koska puu on hyvin elävää ja haittaa siksi työn täsmällisyyttä, se vaatii usean vuoden kuivatuksen ennen käsittelyn aloittamista. Meguki taas valmistetaan tavalliseen tapaan bambusta ja habaki joko hopeasta tai messingistä.
Protein Data Bank
Protein Data Bank eli PDB on ilmainen internet-tietokanta, johon on kerätty makromolekyylien kolmiulotteisia rakenteita. Tietokannassa on enimmäkseen proteiineja.
PDB-tietokantaa ylläpitää PDBe, PDBj, RCSB (Research Collaboratory for Structural Bioinformatics) plus BMRB- yhdessä wwPDB. Tietokantaan säilötyt rakenteet on selvitetty lähinnä röntgenkristallografialla ydinmagneettisella resonanssispektroskopialla (NMR) ja havainnollistettu värikkäin tietokoneella valmistetuin kuvin. PDB:n sisällön määrä on vähäinen moniin muihin tietokantoihin verrattuna, mikä johtuu siitä, että läheskään kaikkien kiinnostavien molekyylien kolmiulotteista rakennetta ei ole ehditty tai pystytty mallintamaan. Tietokantaa kasvattavat eri puolilla maailmaa rakennetutkimusta tekevät tutkijat, jotka lisäävät tietokantaan selvittämiään proteiinirakenteita.
Protein Data Bank -sivujen mukaan tietokantaan oli 1.4.2006 tallennettuna:
Tietokannan etusivulla esitellään kuukauden molekyyli, josta saa tarkempia tietoja etusivun linkin kautta.
Haun voi syöttää suoraan PDB:n etusivulle molekyylin nimellä. Jos esimerkiksi halutaan löytää ihmisen pepsiinientsyymin rakenne, kirjoitetaan haku englanniksi muotoon "pepsin". Haun tuloksena löytyy kuitenkin paljon erilaisia pepsiinejä eri eliöiltä ja mm. pepsiini-inhibiittoreiden rakenteita. Niinpä hakua voi tarkentaa kirjoittamalla "pepsin human" (=pepsiini ihminen).
Jokaisella tietokantaan säilötyllä makromolekyylillä on oma tunnuksensa eli PDB ID. Esimerkiksi pepsiinin tunnus on 1PSN. Kun hakuruutuun kirjoittaa 1PSN, aukeaa haun tuloksena ruudulle suoraan pepsiinin sivut. Pepsiinin PDB ID selviää haetun pepsiinin PDB-sivun ylälaidasta.
Haku on mahdollista tehdä myös tutkijan mukaan. Tällöin hakuruudun vierestä valitaan kohta "Author" ja kirjoitetaan hakuruutuun tutkijan nimi. Haun tuloksena saadaan rakenteita, joiden tekijänä on mainittu kyseinen tutkija.
Haun tuloksena saadulla proteiinin sivulla kerrotaan rakennetietoja. Oikealla puolella on esitetty kuva proteiinista. Kuvan alla on linkkejä, joista painamalla kuvaa voi tarkastella eri ohjelmilla. Näiden ohjelmien avulla proteiinia voi pyöritellä ja sen eri aminohappotähteitä voi tarkastella. Sivulla on myös perustietoja, kuten mallintajien nimet, julkaisu, proteiinin rakennemallin resoluutio ja sen R-arvo. Sivuilta ylälaidan linkeistä löytyy myös tietoja geenistä ja proteiinin sekvenssistä. Vasemmalla olevista linkeistä löytyy esimerkiksi proteiinin Ramachandran-kuvaaja.
Kemijärvi (järvi)
Kemijärvi on Kemijoen vesistön suurin järvi. Se sijaitsee Lapissa, kokonaan Kemijärven kaupungin alueella. Järven pinta-ala on 230,91 neliökilometriä, ja se on pinta-alaltaan Suomen 19. suurin järvi. Järven pinnan korkeus on 148,8 metriä merenpinnasta. Järveä kuitenkin säännöstellään Juujärvellä sijaitsevalla Seitakorvan voimalaitoksella siten, että sen pinnan korkeus vaihtelee 142−149 metrin ja pinta-ala 130−285 neliökilometrin välillä.
Kemijoki laskee Kemijärveen pohjoisesta ja jatkaa mereen lounaasta. Kemijärven kaupunki sijaitsee joen suulla olevan lahden molemmilla rannoilla. Kapeat salmet jakavat järven kolmeksi laajemmaksi seläksi. Kemijoen joenniska sijaitsee Luusuan kylässä lounaisen järvenselän eteläpäässä. Kaakkoiseen Jumiskonselkään laskee useita pikkujokia kuten Käsmänjoki ja Jumiskonjoki. Kemijärvessä on runsaasti saaria.
Törmä (Keminmaa)
Törmä on kylä Keminmaan kunnassa Kemijoen varrella Lapin maakunnassa. Kylä sijaitsee joen länsirannalla Kemin ja Rovaniemen välisen rautatien varrella, noin 15 kilometriä pohjoiseen Keminmaan kuntakeskuksesta. Kylä tunnettiin aiemmin nimellä Katajaranta, mutta nimeksi vakiintui kylän eteläpäähän 1900–luvun alussa valmistuneen rautatieliikennepaikan nimi.
Törmän kylän asutus on levittäytynyt nauhamaisena ketjuna paikallistien varteen kauniisiin vaara- ja jokimaisemiin joen ja rautatien väliselle alueelle Liedakkalan kylän pohjoispuolelle.
Valtatie 4 sivuaa kylää lähietäisyydeltä. Taajaman läpi kulkee Kemijokea seuraileva paikallistie. Seututie 926 sivuaa kylää kulkien joen itärantaa pitkin.
Törmän rautatieasema sijaitsee heti kylän länsipuolella, mutta rautateiden henkilö- tai tavaraliikennettä ei ole. Rautatieasema on rakennettu ainoastaan junien kohtaamisia varten.
Liedakkala
Liedakkala on kylä Keminmaan kunnassa Lapin maakunnassa, noin kuusi kilometriä kuntakeskuksesta pohjoiseen. Kylä sijaitsee Kemin ja Rovaniemen välisen rautatien varrella ja valtatien 4 läheisyydessä Kemijoen länsirannalla. Kylän nimen arvellaan olevan peräisin Liedecke nimisestä saksalaisesta kauppiaasta 1200–luvulla.
Alueen rakennuskanta koostuu pääosin uusista rakennuksista ja muodostaa tiiviin haja-asutusalueen. Liedakkalan koulu on perustettu 1913 ja nykyisin käytössä oleva arkkitehti Karl Lindahlin suunnittelema koulurakennus on valmistunut 1915. Koululla on skeittiramppi, jalkapallokenttä ja leikkipaikka. Koulun vieressä on seurala-rakennus, jossa on mahdollista harrastaa liikunnallisia asioita ja viettää aikaa. Liedakkalan alkupäässä on myös ratsastuskeskus. . Koulu on ollut vuonna 2014 lopetusuhalla, ja siitä ehdittiin kerran päättääkin, että koulu suljetaan, mutta asiasta ei oltu yksimielisiä. Koulu saa toistaiseksi jatkaa toimintaansa ainakin toukokuuhun 2015.
Hyypiö
Hyypiö voi tarkoittaa ainakin:
Hyypiö (Keminmaa)
Hyypiö on noin 50 asukkaan maaseutukylä Keminmaan kunnassa Lapin maakunnassa Akkunusjoen varrella, noin yhdeksän kilometriä itään kuntakeskuksesta, Elijärven kaivoksen pohjoispuolella.
Kylän ensimmäiset asukkaat, jotka asettuivat Hyypiöön kesällä 1948, olivat rintamamiesperheitä.
Elintarviketurvallisuusvirasto Evira
Elintarviketurvallisuusvirasto Evira (ruots. "Livsmedelssäkerhetsverket Evira") oli vuosina 2006–2018 toiminut valtion virasto. Sen tehtävät siirtyivät vuoden 2019 alussa Ruokavirasto-nimiselle yksikölle, johon liitettiin myös Maaseutuvirasto ja osa Maanmittauslaitoksen tietotekniikan palvelukeskusta.
Eviran perustamisvaiheessa vuonna 2006 yhdistettiin Elintarvikevirasto, Eläinlääkintä- ja elintarviketutkimuslaitos (EELA) ja Kasvintuotannon tarkastuskeskus (KTTK) sekä maa- ja metsätalousministeriön elintarvike- ja terveysosaston sekä tietopalvelukeskuksen toimeenpanotehtäviä. Vuoden 2019 alusta alkaen Evira, Mavi ja osa Maanmittauslaitoksen tietotekniikkapalvelukeskuksesta yhdistyvät uudeksi Ruokavirastoksi. 
Eviran ensimmäisenä pääjohtaja oli Jaana Husu-Kallio, joka siirtyi helmikuussa 2012 maa- ja metsätalousministeriön kansliapäälliköksi. Eviran uudeksi pääjohtajaksi 1.5.2012 alkaen nimitettiin ELL Matti Aho..
Evira kuului maa- ja metsätalousministeriön hallinnonalaan. Eviran toiminnan päämääränä oli varmistaa tutkimuksella ja valvonnalla elintarvikkeiden turvallisuus ja laatu sekä kasvien ja eläinten terveys ja hyvinvointi.
Elintarviketurvallisuuden perusta on elintarvikehygienia. Elintarvikehygienialla varmistetaan elintarvikkeiden turvallisuuden lisäksi myös elintarvikkeiden terveellisyys ja puhtaus alkutuotannosta kulutukseen. Elintarviketyöntekijöiden henkilökohtaisen hygienian lisäksi on välttämätöntä noudattaa elintarvikealan hygieniavaatimuksia. Suomessa vaaditaan elintarvikealalla työskenteleviltä hygieniapassi, jonka saa hyväksytystä elintarvikehygienian osaamistestistä.
Eläinten hyvä terveys on edellytys eläinten hyvinvoinnille. Eläintautien tutkimus ja seuranta sekä eläinten terveyden ja hyvinvoinnin edistäminen olivat osa Eviran keskeistä tehtävää.
Evira laillisti Suomessa toimivat eläinlääkärit ja johti verkostomaisesti toimivaa Zoonoosikeskusta. Eviran lisäksi Zoonoosikeskuksessa toimi Terveyden ja hyvinvoinnin laitos THL.
Evira toimi Euroopan elintarviketurvallisuusviranomaisen EFSAn kansallisena koordinaatiopisteenä, Focal Pointina. Focal Pointina Evira koordinoi kansallisten elintarviketurvallisuusviranomaisten, tutkimuslaitosten, kuluttajien ja muiden sidosryhmien yhteistyötä.
Evirassa toimivat myös maa- ja metsätalousministeriön alaiset Kasvilajikelautakunta, joka hyväksyi Suomessa viljeltävät kasvilajikkeet, ja Valtion ravitsemusneuvottelukunnan pääsihteeri.
Elintarvikevirasto EVI 2001–2006
Eläinlääkintä- ja elintarviketutkimuslaitos EELA 2001–2006
EELAan oli yhdistettynä voi- ym. maitotuotteiden tarkastusorganisaatiot:
Kasvintuotannon tarkastuskeskus KTTK 1993–2006
KTTK:een koottiin kasvintuotantoon liittyviä virastoja ja laitoksia.
Maa- ja metsätalousministeriön elintarvike- ja terveysosasto ja tietopalvelukeskus
Hyypiö (Kemijärvi)
Hyypiö on kylä Kemijärvellä kantatien 82 varrella Vikajärven ja Kemijärven keskustan välisellä tieosuudella runsaan 20 kilometrin päässä keskustasta. Kylä on muodostunut Hyypiönjärven rannoille järven kapeikon kohdalle.
Hyypiössä pysähtyvät tarvittaessa kaikki reittiä Rovaniemi–Kemijärvi kulkevat linja-autovuorot, sekä Kemijärven paikallisliikenteen linja-autot. Lähin rautatieasema on Kemijärven rautatieasema. Lähin lentoasema on Rovaniemen lentoasema.
Töyhtöpingviinit
Töyhtöpingviinit ("Eudyptes", "hyvä sukeltaja") sukuun kuuluu 5–7 lajia. BirdLife Suomi listaa sukuun viisi lajia, mutta esimerkiksi BirdLife Internationalin listauksessa on seitsemän lajia.
Ampeerimittari
Ampeerimittari on mittari, jolla mitataan sähkövirran hetkellistä suuruutta. On olemassa digitaalisia ja analogisia ampeerimittareita.
Sähkövirran suuruus havaitaan tavallisesti joko virran synnyttämän magneettikentän perusteella tai virta voidaan ohjata pienen vastuksen ("shunttivastuksen") läpi ja mitata vastuksen ylitse syntyvä jännite; virta saadaan sitten selville jännitteestä Ohmin lain mukaisesti.
Tavallisin mittarityyppi on sellainen, jossa mitattava virta kulkee mittarin läpi. Tällainen mittari kytketään virtapiirissä aina sarjaan - virtapiirin osaksi - jolloin mitattava virtapiiri katkeaa aina mittaria kytkettäessä tai irrotettaessa. Jotta mittari ei vaikuttaisi virran suuruuteen mittauksen aikana, sen impedanssin on oltava hyvin pieni. Piiriteknisesti ideaalinen ampeerimittari onkin oikosulku. Mitattaessa on siksi syytä aluksi laittaa mittarin mittausalue suurimmalle arvolle ja pienentää sitä, kunnes saadaan oikea lukema.
Perinteinen analoginen ampeerimittari on yleensä kiertokäämimittari, joka perustuu virran aiheuttamaan magneettikenttään.
Yleismittari sisältää yleensä myös ampeerimittarin ja virta mitataan shunttivastuksen yli syntyvän jännitteen avulla. Koska virtamittausasennossa yleismittari muodostaa lähes oikosulun, sen suojaksi on usein mittarin sisällä kytketty sulake sarjaan mittajohtimien kanssa. Jos muuten ehjän yleismittarin virtamittaus ei toimi, syyksi paljastuu usein, että sulake on palanut väärän asteikkovalinnan tai virheellisen mittauskytkennän vuoksi.
Pihtivirtamittarilla virran aiheuttama magneettikenttä voidaan mitata katkaisematta virtapiiriä mittarin liittämiseksi.
Sukuelinherpes
Sukuelinherpes on viruksen aiheuttama seksitauti. Sukuelinherpes tarttuu seksikontaktissa ja aiheuttaa rakkulaista tulehtumista sukuelinten alueille. Sairaudesta ei voi parantua, koska virus jää elimistöön loppuelämän ajaksi. Tautiin on kuitenkin olemassa lääkitys, joka lieventää kipuja ja kestoa. Sukuelinherpes tarttuu, mutta se ei ole suvussa periytyvä sairaus. Viime vuosien aikana nuorten vaara saada sukuelinherpes on lisääntynyt.
Henkilön mahdollinen sairaus selvitetään "virusviljelyllä", "PAPA-näytteellä" eli irtosolunäytteellä, "antigeeninosoitusmenetelmällä" tai "kliinisellä kuvalla."
Sairauden aiheuttaa virus nimeltä "Herpes Simplex Virus 2" (HSV 2) tai "Herpes Simplex Virus 1" (HSV 1). Yleisemmin sairauden aiheuttaa HSV 2, sillä se aiheuttaa sairastumisista noin 70-90 %. Ne jäävät pysyvästi elimistöön, tuntohermosolmukkeisiin.
Sukuelinherpeksen tarttumiskohteet ovat limakalvot ja iho, joihin sairaus tarttuu seksuaalisen kosketustartunnan kautta. Herpestä vastaan on yritetty kehittää rokotteita, mutta ne eivät nykyisellään ole tehokkaita herpestartunnan estämiseksi. Tautia hoidetaan lääkkeillä, joista yleisin on "asikloviiri", mutta myös "valasikloviiri" ja "femsikloviiri" ovat tautiin auttavia lääkkeitä. Lääkkeet otetaan suun kautta, vaikka vakavammissa tilanteissa voidaan käyttää myös suonensisäistä hoitoa. Jos sairaus uusiutuu eikä uusiutuminen lopu millään, otetaan käyttöön estohoito, jossa asikloviiria käytetään joka päivä. Sairaus ei vaadi seurantaa.
Kuningaspingviinit
Kuningaspingviinit ("Aptenodytes", kreikan kielestä "lentokyvytön sukeltaja") on pingviinien suku, johon kuuluu vain kaksi lajia, jotka tunnetaan myös suurpingviineinä.
Hyypiänniemi
Hyypiänniemi on kylä Enonkoskella. Hyypiänniemi sijaitsee Enonveden rannalla, noin kaksi kilometriä Enonkosken kirkonkylästä pohjoiseen. Hyypiänniemessä toimi ennen meijeri, jonka kiinteistössä ja satamassa toimii nykyään kalan vastaanottopiste. Hyypiänniemessä toimii Enonkosken Vierasvenesatama Oy.
Kantatie 82
Kantatie 82 on Rovaniemen Vikajärveltä Kemijärven kautta Sallan Kelloselkään ja edelleen Sallan rajanylityspaikalle kulkeva kantatie. Tien pituus on noin 150 kilometriä. Kemijärven ja Joutsijärven välinen osuus on yhteistä valtatien 5 kanssa. Kemijärvellä olevaa lyhyttä nelikaistaista osuutta lukuun ottamatta tie on kaksikaistainen ja tasoltaan vaihteleva. Tie kuuluu yleiseurooppalaiseen TERN-tieverkkoon. Venäjän puolella tie jatkuu Alakurttiin ja edelleen Murmanskiin.Vuoden 1938 tienumerointijärjestelmässä kantatie 82 oli Kemijärven Joutsijärven ja Sallan tuolloisen hallintokeskuksen, Kuolajärven välinen tie. Jatkosodan jälkeisten alueluovutusten jälkeen tie katkesi nykyiselle rajalle Kelloselkään. Vikajärven ja Kemijärven välinen tie nimettiin vuoden 1938 tienumerointijärjestelmässä kantatieksi 80.
Vuoden 1996 tienumerouudistuksessa kantatienumero 80 siirrettiin Sodankylän ja Kittilän väliselle tielle ja koko Vikajärven ja Kelloselän välinen osuus numeroitiin kantatieksi 82. Sallan rajanylityspaikka avattiin kesällä 2002.
Olavi V
Olavi V (2. heinäkuuta 1903, Applenton House, Englanti – 17. tammikuuta 1991, Holmenkollen, Norja) oli Norjan kuningas 1957–1991. Hän syntyi Tanskan prinssi Carlin ja Ison-Britannian prinsessa Maudin poikana, ja hänet kastettiin nimellä "Alexander Edward Christian Frederik". Hänen isänsä tultua 1905 Norjan kuninkaaksi Haakon VII:nä prinssi Alexander sai norjalaisen nimen "Olav". Olavin ensimmäinen serkku oli Iso-Britannian kuningas Yrjö VI. Heidän molempien isoisä oli Edvard VII.
Kruununprinssi Olav avioitui 21. maaliskuuta 1929 serkkunsa Ruotsin prinsessa Märthan (1901–1954) kanssa. Avioliitosta syntyivät tuleva kruununprinssi Harald sekä prinsessat Ragnhild ja Astrid.
Toisen maailmansodan aikana Olav vastusti isänsä rinnalla Saksan Norjan-miehitystä. Kun Norjan hallitus päätti lähteä maanpakoon, Olav tarjoutui jäämään maahan tukeakseen maansa kansalaisia. Kruununprinssinä hän sai laajan sotilaskoulutuksen, ja hänestä tuli liittoutuneiden kunnioittama taitava sotilasjohtaja. Vuonna 1944 kruununprinssi Olav nimitettiin Norjan puolustusvoimain päälliköksi, ja hänen johdollaan Saksan Norjassa olleet miehitysjoukot riisuttiin aseista.
Olav tuli kuninkaaksi Olavi V:nä hänen isänsä kuoltua 1957. Hallitsijana hän oli sangen suosittu muun muassa vaatimattomuutensa ja urheilusuoritustensa takia. Hän harrasti mäkihyppyä ja purjehdusta, jossa hän saavutti kultamitalin Amsterdamin olympialaisissa 1928.
Vuonna 1961 kuningas Olavi sai Nansen-palkinnon pakolaisten hyväksi tehdystä työstä.
Olavi V teki Suomeen kaksi valtiovierailua vuosina 1961 ja 1980. Kummankin vierailun isäntänä oli presidentti Urho Kekkonen.
Kuningas Olavi V kuoli 17. tammikuuta 1991, ja hänen poikansa Harald V seurasi häntä hallitsijana.
Olavi V valittiin vuonna 2005 vuosisadan norjalaiseksi Norjan yleisradioyhtiön NRK:n järjestämässä äänestyksessä. Hän sai 41 % äänistä.
Six Flags
Six Flags on yhdysvaltalainen huvipuistojen ja teemapuistojen ketju, jonka pääkonttori sijaitsee New Yorkissa. Ketjulla on 40 puistoa, joista 24 on nimellä Six Flags. Ensimmäinen Six Flags -puisto, Six Flags Over Texas, rakennettiin Texasiin, Yhdysvaltoihin. Puisto sai nimensä niistä kuudesta lipusta, jotka ovat liehuneet Texasissa osavaltion historian aikana: Espanja, Ranska, Meksiko, Texasin tasavalta, Amerikan Yhdysvallat ja Amerikan valtioliitto (Confederate States of America).
Six Flags Hurricane Harbor
Six Flags Hurricane Harbor on yhdysvaltalainen vesipuistojen ketju, joka on osa Six Flagsin huvipuistoketjua. Puistot eivät ole samanlaisia, vaikka sisältävätkin samoja asioita, kuten vesiliukumäkiä, uima-altaita, jokia ja ostosalueita.
Marylandissa, Illinoisissa, New Jerseyssä ja Missourissa vesipuistot ovat osa suurempaa huvipuistoa, joissa on muita laitteita, kuten vuoristoratoja, sekä suurempi valikoima kauppoja ja ravintoloita.
Spinaakkeripuomi
Spinaakkeripuomi (spinnupuomi) pitää spinaakkerin tuulen puoleista alakulmaa paikallaan. Puomin toinen pää on kiinni mastoa keulan puolella ja toinen spinaakkerin alakulmassa. Puomin asentoa voidaan säätää spinaakkerin jaluksesta (skuutista) vaakasuunnassa sekä ylä- ja alagaijasta pystysuunnassa. Tavallisesti spinaakkeripuomia säilytetään kannella, käytäntö vaihtelee veneittäin.
Kalliotöyhtöpingviini
Kalliotöyhtöpingviini eli etelänkalliotöyhtöpingviini ("Eudyptes chrysocome") on kultatöyhtöpingviinin lähisukulainen.
Kalliotöyhtöpingviinit kasvavat 55 sentin pituuteen. Ne ovat väritykseltään pääosin mustavalkoisia ja niillä on pitkät, töyhtömäiset, kirkkaankeltaiset kulmakarvat punaisten silmien yllä. Pingviinit lisääntyvät yhdyskunnissa vedenrajasta aivan kielekkeille asti. Ne pyydystävät ravinnokseen krillejä, kalmaria, mustekalaa, kalaa ja muita merieläviä.
Kalliotöyhtöpingviinejä on noin 1,23 miljoonaa paria. Niiden lisääntymisalueita ovat muun muassa Falklandinsaaret, Argentiinan lähistöllä sijaitsevat saaret ja eteläinen Chile sekä Eteläinen jäämeri Prinssi Edwardin saarilta Antipodisaarille. Lajin holotyypin kuvaili Johann Reinhold Forster Falklandinsaarilta vuonna 1781.
Lajin kanta on uhattuna viimeisen 37 vuoden aikana tapahtuneen 34 prosentin vähenemisen vuoksi.
Minnesota North Stars
Minnesota North Stars oli NHL:ssä vuosina 1967–1993 pelannut jääkiekkojoukkue. Vuonna 1993 North Stars muutti Dallasiin, jossa se edelleen pelaa nimellä Dallas Stars.
North Stars sai paikkansa liigassa vuonna 1967, kun NHL teki toisen suuren laajennuksensa. Joukkueeseen kuuluivat muun muassa maalivahti Lorne Worsley, nelinkertainen Stanley Cup -voittaja ja joukkueen kapteeni Ted Harris ja Bill Masterton. Mastertonin nimi jäi NHL-historiaan ensimmäisenä ja tiettävästi ainoana pelitapahtumien seurauksena kuolleena pelaajana. Hänen mukaansa on nimetty Bill Masterton Memorial Trophy, joka on kunnianosoitus urheilumielestä ja omistautumisesta jääkiekolle.
1970-luku ei ollut North Starsille suosiollista aikaa. Usein tuloksena oli karsiutuminen pudotuspeleistä, kunnes vuonna 1978 Cleveland Barons -joukkueen omistajat ostivat myös North Starsin. Joukkue sai paljon uusia pelaajia, joista tunnetuimpina Dino Ciccarelli ja Bobby Smith, joiden johdolla North Stars saavutti paikan aina Stanley Cup -finaaliin saakka kaudella 1980–1981. Seuraavan kerran North Stars pelasi finaalissa kaudella 1990–1991, jolloin joukkueen tähtiä oli muun muassa Mike Modano.
Taloudelliset ja oikeudelliset ongelmat ajoivat North Starsin omistajan vaikeuksiin 1990-luvun alussa. Näin ollen vuonna 1993 seura siirtyi Dallasiin. North Starsin seurahistorian viimeinen ottelu pelattiin 15. huhtikuuta 1993 Detroit Red Wingsin vieraana Joe Louis Arenalla. North Stars hävisi ottelun maalein 5–3.
Lauri Pohjanpää
Lauri Henrik Pohjanpää (vuoteen 1906 Nordqvist, 16. heinäkuuta 1889 Helsinki – 2. heinäkuuta 1962 Helsinki) oli suomalainen runoilija, uskonnon lehtori ja teologian kunniatohtori. Hänet vihittiin papiksi 1925.
Pohjanpää tuli ylioppilaaksi 1908 Tampereen lyseosta ja aloitti opintonsa Helsingin yliopistossa. Hänen lähimmät lyseoaikaiset luokkatoverinsa ja ystävänsä olivat Frans Emil Sillanpää ja Arvo Sotavalta, joista jälkimmäisen kodissa Lempäälän Sotavallan kartanossa Pohjanpää ja Sillanpää viettivät myös lomiaan.
Pohjanpää tunnetaan ennen muuta faabelirunoilijana, tiivisrytmisten eläinrunojen tekijänä. Pohjanpään laajaan runotuotantoon kuuluu lyyrisiä luonnontunnelmia, tiiviitä mieterunoja ja uskonnollista runoutta. Hänelle myönnettiin Aleksis Kiven palkinto 1957.
Lauri Pohjanpään tytär on kirjailija Helena Anhava. Myös Pohjanpään veli Arvi Pohjanpää oli kirjailija.
Kotka Svenska Samskola
Kotka Svenska Samskola (KSS) on Kotkan ainoa ruotsinkielinen koulu. Koulussa toimivat peruskoulun vuosiluokat 1–9 sekä lukio. Lukion voi normaalin ylioppilastutkinnon lisäksi suorittaa liikuntapainotteisena yhteistyössä Langinkosken lukion kanssa sekä ammattilukiona. Vuonna 1885 perustettu koulu on toiminut vuodesta 1971 lähtien Metsolan kaupunginosassa. Oppilasmäärä on noin 180 ja oppilaita on koko Kymenlaakson alueelta sekä pieni osa Uudeltamaalta. Ala-asteen oppilaat ovat pääasiassa kotkalaisia, mutta yläasteelle oppilaita tulee myös esimerkiksi Kuusankosken ja Pyhtään ruotsinkielisiltä ala-asteilta. Koulun rehtorina toimii Anders Nordström.
Deutsche Post
Deutsche Post on Saksassa postitoimintaa hoitava yritys. Yrityksen pääkonttori on entisen Länsi-Saksan pääkaupungissa Bonnissa (Post Tower).
Se omistaa DHL:n ja Saksan postilaitoksen pääliiketoiminnan. Deutsche Post oli valtio-omisteinen vuoteen 2000 asti, jolloin se yksityistettiin. Nykyään Deutsche Post DHL on maailman suurin kuljetus- ja logistiikkayritys, ollen edellä valtio-omisteista Deutsche Bahnia. Sen palveluksessa työskentelee noin 500 000 työntekijää 220 maassa ja toimialueella maailmanlaajuisesti. Yrityksen liikevaihto kasvoi 54,8 miljardiin euroon vuonna 2008.
Oswald Spengler
Oswald Arnold Gottfried Spengler (29. toukokuuta 1880 Blankenburg – 8. toukokuuta 1936 München) oli saksalainen historioitsija ja kulttuurifilosofi. Hänen pääteoksensa on vuosina 1918–1922 kahdessa osassa ilmestynyt "Länsimaiden perikato. Maailmanhistorian morfologian ääriviivoja" ().
Teoksessaan Spengler pyrkii osoittamaan, että kulttuurit ovat elävän eliön kaltaisia järjestelmiä, jotka syntyvät, käyvät läpi tietyt kehitysvaiheet ja lopulta kuolevat. Hänen mukaansa tällä kehityksellä on tietty säännönmukaisuus, joka toistuu kaikissa menneissä, nykyisissä ja tulevissa kulttuureissa.
Spengler vertailee erityisesti antiikin ja länsimaisen kulttuurin eroja tarkastellen esimerkiksi tieteiden, taiteiden ja aatteiden esiintymistä sekä niiden ajallista vastaavuutta. Länsimaisen kulttuurin huippukohdan hän sijoittaa 1700-luvun loppuun ja näkee rappion alkavan 1800-luvusta. Spengler arvioi länsimaisen kulttuurin tuhoutuvan 200–300 vuoden kuluessa.
Spenglerin mukaan länsimainen tiede on faustisen kulttuurin ilmentymää, ja se kehittyy kulttuurissa vaikuttavien perusmyyttien varassa. Antiikin tiede puolestaan oli apollonista ja arabialainen maagista. Faustisen kulttuurin ja ihmisen perusmyytit, sielullisuus tai henki liittyvät hänen mukaansa tahtoon, äärettömyyteen ja traagisuuteen, ja nämä tulevat esiin kulttuurin kaikilla alueilla. Faustiset perusmyytit eivät hänen mukaansa saaneet samaa asemaa muissa kulttuureissa, mutta mahdollistivat länsi-Euroopassa tieteellisten teorioiden uudenlaisen faustisen muodon.
Polly Plummer
Polly Plummer on C. S. Lewisin kirjoittaman "Taikurin sisarenpojan" päähenkilöitä. Hän on 11-vuotias lontoolainen tyttö. Hän tutustuu naapuriinsa muuttaneeseen Digory Kirkeen. Digoryn Andrew-enon maagisten sormusten takia Digory ja Polly päätyvät suureen seikkailuun. Polly mainitaan myös kirjassa "Narnian viimeinen taistelu". 
Digory ja Polly tutkivat talon ullakkoa. He erehtyvät ovesta päätyen Andrew-enon työhuoneeseen. Andrew-eno houkuttelee Pollyn laittamaan sormuksen sormeensa. Pahaa aavistamatta Polly ottaa sormuksen ja siihen koskettuaan hän katoaa. Polly joutuu metsään maailmoiden välissä. Koska Pollylla ei ole toista sormusta, jonka avulla hän voisi palata, Digoryn on seurattava häntä. Maailmoiden välisestä metsästä pääsee lukuisiin maailmoihin. Lapset ovat paikalla kun Aslan luo Narnian, mutta palaavat takaisin Englantiin.
Viimeisessä Narnia-kirjassa Polly on jo vanha nainen. Englantilaiset Narnian ystävät ovat koolla, kun kuningas Tirianin hahmo ilmestyy heidän keskelleen pyytäen apua. Polly ei voi lähteä apuun, koska Narniaan pääsevät vain lapset. Polly ja muita Narnian ystäviä kuolee junaonnettomuudessa, ja he huomaavat olevansa taas Aslanin luona.
Sembra
Sembra tarkoittaa seuraavia mäntyjen ("Pinus") sukuun kuuluvia lajeja ja alalajeja:
Kemiönsaari (saari)
Kemiönsaari (myös "Kemiö"; ) on saari Varsinais-Suomessa. Kemiönsaari on Varsinais-Suomen suurin saari, pinta-alaltaan 524 km². Saari käsittää pääosan Kemiönsaaren kunnasta sekä osan Salon kaupunkiin kuuluvasta Angelniemestä. Valtaosa saaren noin 7 500 asukkaasta on ruotsinkielisiä. Aiemmin saari käsitti pääosat Kemiön, Dragsfjärdin ja Västanfjärdin kunnista sekä osan Halikon, aiemmin Angelniemen kunnasta. Vuoden 2009 alussa kolme ensiksi mainittua yhdistyivät Kemiönsaaren kunnaksi. Halikko taas liittyi osaksi Salon kaupunkia.
Merkittävimmät asutuskeskukset ovat Kemiön kirkonkylä sekä Taalintehtaan teollisuustaajama vanhan Dragsfjärdin alueella. Muita suurempia kyliä ovat lukkotehtaastaan tunnettu Björkboda sekä Västanfjärdin ja Dragsfjärdin kirkonkylät. Saarella on paljon nähtävää, muun muassa Kemiön kirkko, Dragsfjärdin kirkko, Västanfjärdin vanha kirkko, Västanfjärdin uusi kirkko, Söderlångvikin kartano ja Sagalundin ulkoilmamuseo. Kesäisin mökkikansan ja matkailijoiden saapuessa lomanviettoon saaren väkiluku jopa kolminkertaistuu.
Saaren yhdistävät mantereeseen Rungonsalmen silta entisen Kemiön ja Sauvon rajalla, Strömman silta Kemiön ja Perniön rajalla sekä Kokkilan lossi Halikossa. Kemiönsaaren kolmesta entisestä kunnasta pienin oli Västanfjärd, jonka talviaikainen asukasluku oli noin 900. Kunnista suurin oli jo varhain teollistunut Dragsfjärd.
Adagio jousille
Adagio jousille () on Samuel Barberin vuonna 1936 säveltämä klassisen musiikin teos. Se on sovitus hänen jousikvartettonsa op. 11 toisesta osasta.
Barber sovitti adagion jousiorkesterille vuonna 1938 ja lähetti partituurin Arturo Toscaninille. Toscanini johti kantaesityksen 5. marraskuuta 1938, ja hän otti teoksen ohjelmistoonsa Etelä-Amerikan- ja Euroopan-kiertueelleen.
Sävellystä on esitetty julkisen surun hetkellä muun muassa Albert Einsteinin ja ruhtinatar Grace Kellyn hautajaisissa ja tiedotettaessa esimerkiksi John F. Kennedyn ja prinsessa Dianan kuolemasta.
"Adagioa jousille" käytetään muun muassa elokuvissa "Elefanttimies" (1980) ja "Platoon – nuoret sotilaat". William Orbit sovitti sen albuminsa "Pieces in a Modern Style" aloitusraidaksi, ja Ferry Corsten ja Tiësto ovat tehneet siitä trance-version. Hardcore-version kappaleesta on tehnyt suomalainen Alek Száhala.
Garden City Western Railway
Garden City Western Railway on vuonna 1916 liikenteelle avattu yhdysvaltalainen rautatieyhtiö. Sen perustajana oli kansasilainen Garden City Sugar and Land Company, myöhemmin Garden City Coop, Inc. Rautatie rakennettiin viljan, lihan, lannoitteiden, maatalouskoneiden, rehun ja muiden maanviljelytarvikkeiden kuljetusta varten. Yhtiön pääpaikka on Garden City Finneyn piirikunnassa, ja jossa sillä on yhdysliikenneasema BNSF Railwayn kanssa.
Garden City Sugar and Land Company rakensi rautatien vuoden 1915 aikana. Rautatielinja kulki yhtiön omistamien viljelysmaiden halki luoteeseen Garden Cityn länsipuolella sijaitsevalta sokeritehtaalta, läpi Quinbyn, Lowen ja Petersonin kylien Wolfin pikkukaupunkiin saakka. Rautatien tarkoituksena oli nopeuttaa yhtiön omia viljelytuotteiden kuljetuksia ja helpottaa viljelysalueiden huoltoa.
Rautatien raidemateriaali hankittiin sheriffin järjestämästä pakkohuutokaupasta, jossa myytiin Nebraska, Kansas and Southern Railwayn kiskomateriaali. Yhtiö oli rakentanut oman rautatiensä 12,6 mailin (20,2 km) päähän Garden Citystä, mutta tehnyt konkurssin ennen kuin rautatielinja oli valmistunut.
Garden City, Gulf and Northern Railway rakensi oman rautatielinjansa Scott Cityn ja Garden Cityn välille vuonna 1909. Atchison Topeka and Santa Fe -yhtiö (nykyisin osa BNSF Railwaytä) osti rautatien, ja myöhemmässä vaiheessa se siirtyi Garden City Northern Railway -yhtiön omistukseen. 1. syyskuuta 1991 Garden City Northern Railway fuusioitui GCW:n kanssa, ja rataosa Garden City – Shallow Water liitettiin yhtiön rataverkkoon.
29. huhtikuuta 1999 illinoislainen Pioneer Rail Corporation hankki omistukseensa GCW:n koko osakekannan ja liitti rautatien osaksi rataverkkoaan.
Vokkipannu
Vokkipannu, vokki, myös: wokpannu, wok, wokki, on Kiinasta peräisin oleva syvä paistinpannu, jota käytetään erilaisten ruokien laitossa etenkin Itä- ja Kaakkois-Aasiassa. Sana "wok" tulee kantoninkiinasta. Vokit ovat perinteisesti pyöreäpohjaisia, tosin länsimaissa myydään joskus vokkipannuja, joissa on tasainen pohja, niin että ne muistuttavat syviä paistinpannuja.
Vokkipannua käytetään yleensä öljyssä kypsentämiseen, mutta sitä voidaan käyttää myös höyrystämiseen, rasvassa keittämiseen, muhentamiseen tai hauduttamiseen.
Vokki on myös vokkipannussa valmistettu ruoka.
Viha ja rakkaus
Viha ja rakkaus on Nylon Beatin single vuodelta 2000. Nylon Beat yritti kappaleella toista kertaa päästä edustamaan Suomea Euroviisuihin. Yhtye jäi kuitenkin viidenneksi Suomen karsinnoissa. Kappale sisältyy myös yhtyeen "Demo"-albumille.
Single oli yhdeksän viikkoa Suomen albumilistalla. Ensimmäisellä viikollaan se oli sijalla 6. Korkeimmillaan se oli sijalla 5.
Mahdollista euroviisuedustus paikkaa varten kappaleesta tehtiin myös englanninkielinen versio, "Love And Hate".
Jane
Jane voi tarkoittaa ainakin seuraavia:
Laituri
Laituri on paikka, jossa henkilöiden kulkuneuvoon meno ja siitä poistuminen tapahtuvat. Vastaavasti laituri helpottaa tavaroiden lastaamista ja purkua ajoneuvosta. Laitureita käytetään sekä maa- että vesiliikenteessä. Rautatieasemalla junien pysähdyspaikka on asemalaituri.
Laituri on myös liikennelaituria rakenteeltaan muistuttava muuhun käyttöön tarkoitettu rakennelma kuten matto-, pyykki- tai lastauslaituri.
Maaliikenteessä laituritaso on asemalle tai pysäkille maasta koholle, jotta se olisi paremmin kulkuneuvon astinlautatason kanssa samalla tasolla kulkemisen helpottamiseksi. Laiturilla on sekin merkitys, että julkisen reittikulkuvälineen kuljettaja tietää laiturilla olijoista, että he haluavat kyytiin. Muutoin yleensä kyytiinpääsyaikomuksesta edellytetään käsimerkin antamista.
Laitureilla myös eritellään eri kohteisiin lähteviä julkisia kulkuneuvoja. Näin ollen matkustaja tietää täsmällisesti, mistä hänen kulkuneuvonsa lähtee asemalla.
Vesiliikenteen laituri on vedestä koholla. Venelaituri on tuettu pohjaan upotetuilla laituripaaluilla tai se voi kellua ponttonien päällä. Veneet kiinnitetään köysillä kiinni laituriin. Laivat käyttävät tavallisesti satamalaituria.
Mrs World
Mrs World on naimisissa oleville naisille tarkoitettu kauneuskilpailu. Se alkoi Yhdysvalloissa ja laajeni sittemmin kansainväliseksi kisaksi jollaisena sitä on järjestetty vuodesta 1984 lähtien.
Hallitseva vuoden 2009 Mrs World on venäläinen Victoriya Radochinskaya.
Finneyn piirikunta
Finneyn piirikunta (piirikuntalyhenne: FI) on Kansasin osavaltion länsiosassa Yhdysvalloissa sijaitseva piirikunta. Vuoden 2000 väestönlaskennan mukaan piirikunnan asukasluku on 40 523. Suurin kaupunki on piirikunnan keskus Garden City.
Finneyn piirikuntaa halkovat itä–länsisuuntainen US Highway 50 sekä pohjois–eteläsuuntainen US Highway 83. Valtatiet risteävät Garden Cityssä. Kolmanneksi tärkein pääväylä on State Road 156, joka johtaa Garden Cityyn Great Bendistä.
Piirikunnan eteläosan halki virtaa Arkansasjoki, joka oli aiemmin tärkeä vesiliikenneväylä. Nykyisin vesiliikenne joella on mahdotonta.
Arkansasjokea seurailee myös vähäliikenteinen BNSF Railwayn rataosuus Dodge Citystä La Juntaan, Coloradoon. Rataosalla liikennöi päivittäin yksi henkilöjunapari, Amtrakin "Southwest Chief". Tavaraliikenne on hiljaista, ja muodostuu pääasiassa jakelu- ja keräilyjunista sekä hiilijunista. Garden City Western Railway hoitaa paikallista tavaraliikennettä Garden Cityn pohjois- ja luoteispuolella, ja hoitaa rahtiyhdysliikennettä BNSF Railwayn kanssa.
Piirikunnan tärkein lentoasema on Garden Cityn kaakkoispuolella sijaitseva Garden City Regional Airport.
Yhdysvaltain väestörekisterikeskuksen mukaan piirikunnan pinta-ala on 3 374 km², josta 2,0 km² (0.06%) on vettä.Vuoden 2000 väestönlaskennan mukaan piirikunnassa asui 40 523 ihmistä 12 948 taloudessa. Perheitä on 9 749. Väestötiheys oli 12 hlöä/km². Asuntoja piirikunnassa oli 13 763, asuntojen keskimääräisen tiheyden ollessa 4 asuntoa/km². Piirikunnan asukkaista syntyperältään 69.05% oli eurooppalaisia, 1.25% afroamerikkalaisia, 0.96% intiaaneja, 2.87% aasialaisia ja 0.08% Tyynenmeren saarilta. 2.80% asukkaista kuului kahteen tai useampaan rotuun, ja 22.99% kuului muihin rotuihin tai ryhmiin.
Talouksia oli 12 948, joista 46.00% oli alle 18-vuotiaita lapsia. 59.80% oli avioparien talouksia, 10.50% yksinhuoltajaäitien talouksia, ja 24.70% talouksista muodostui ihmisistä jotka eivät olleet sukua keskenään. Yhden hengen talouksia oli 19.60%, ja 6.30% talouksista oli yli 65-vuotiaiden talouksia. Keskimääräinen ruokakunnan koko oli 3.09 henkeä ja keskimäärinen perhekoko oli 3.55 henkeä.Asukkaiden ikämediaani oli 28 vuotta. Jokaista sataa naista kohti piirikunnassa on 104.20 miestä. Jokaista sataa yli 18-vuotiasta naista kohti on 103.30 miestä.
Talouksien vuositulojen mediaani oli 38 474 USD, ja perheiden vuositulojen mediaani oli 42 839 USD. Miesten tulojen mediaani oli 29 948 USD ja naisten 21 510 USD. Piirikunnan vuositulojen keskiarvo asukasta kohti oli 15 377 USD.
14.20% piirikunnan väestöstä ja 10.00% perheistä elää köyhyysrajan alapuolella. Alle 18-vuotiaista 18.60% ja yli 65-vuotiaista 10.70% elää köyhyysrajan alapuolella.
Kaupungit ja väkiluku vuoden 2004 ennusteen mukaan:Finneyn piirikunta on jakautunut seitsemään alueeseen (township). Garden City katsotaan hallinnollisesti itsenäiseksi joten se on jätetty alueiden väestölaskennan ulkopuolelle.
KfW
KfW (alun perin , "jälleenrakentamisen luottolaitos") on saksalainen valtio-omisteinen pankkikonserni ja kehityspankki, jonka pääkonttori on Frankfurtissa. Pankki rahoittaa muun muassa yritysten ja teollisuuden ympäristönsuojeluinvestointeja ja neuvoo asiakkaitaan. Pankki toimii ensisijaisesti Saksan valtion hankkeiden edistäjänä. Tärkein asiakas on Saksan taloudellisen yhteistyön ja kehityksen ministeriö (BMZ) ja sen hankkeiden rahoitus. Myös monet muut Saksan ministeriöt sekä Euroopan unionin kehityshankkeet ovat KfW:n asiakkaita.
KfW perustettiin vuonna 1948. Perustaminen liittyi toisen maailmansodan jälkeiseen Euroopan jälleenrakennusohjelmaan eli Marshall-apuun.
Vuonna 2016 Global Finance Magazine -aikakauslehti luokitteli KfW:n Saksan turvallisimmaksi pankiksi. Pankin tase oli vuoden 2015 lopussa 547,603 miljardia Yhdysvaltain dollaria (503,0 mrd. EUR) ja suurten luottoluokittajien antamat luottoluokitukset olivat AAA (Fitch), Aaa (Moody's) ja AAA (S&P).
Hyvän luottoluokituksensa vuoksi kehityspankki saa kerättyä edullista lainarahaa markkinoilta; vuonna 2015 tälläistä rahaa haettiin 4,3 miljardia euroa. Lisäksi KfW:n kehityspankki sai vuonna 2015 Saksan valtiolta yhteensä 2,2 miljardia euroa budjettirahaa. Pankki voi näin välittää suhteellisen matalakorkoisia luottoja edelleen omille luotonsaajilleen; osa toiminnasta on Saksan kehitysaputoimintaa, jota ei peritä avunsaajilta takaisin. Pankki kertoi, että vuonna 2015 se ohjasi yhteensä 6,7 miljardia euroa (pääosin lainarahaa) maailmanlaajuisesti lähes 70 maahan ja kaikkiaan 307 eri hankkeeseen tai ohjelmaan. Noin 44 prosenttia sen budjetista meni Saharan eteläpuoleisen Afrikan kohteisiin.
Tatarstanin hallinnollinen jako
Tatarstanin tasavalta on paikallista itsehallintoa varten jaettu nykyisin 42 piiriin ja kahteen kaupunkipiirikuntaan. Kaupunkipiirikuntien keskuksina toimivien Kazanin ja Naberežnyje Tšelnyn lisäksi 12 muulla kaupungilla on tasavallan tasolla merkittävän kaupungin status, mutta ne kuuluvat kuitenkin oman piirihallintonsa alaisuuteen: Almetjevsk, Aznakajevo, Bavly, Bugulma, Buinsk, Jelabuga, Leninogorsk, Nižnekamsk, Nurlat, Tšistopol, Zainsk, Zelenodolsk.
Kunnallishallinon alemmalla tasolla piireihin sisältyy yhteensä 38 kaupunkikuntaa ja 914 maalaiskuntaa.
Tilanne ennen kunnallishallinnon uudistusta (tataarinkieliset nimet):
Hanna-Barbera
Hanna-Barbera Productions (tai pelkästään Hanna-Barbera) oli yhdysvaltalainen animaatioita tuottava yhtiö. Se toimi animaatioalalla vuosina 1957–2001. Sen yhdysvaltalainen tytäryhtiö lakkautettiin 2000-luvun ensikymmenellä. Turner Broadcastingin yhdistyttyä Warneriin Hanna-Barberasta tuli Warner Bros. Animationin tytäryhtiö, mutta lopulta Hanna-Barbera sulautettiin kokonaan WB Animationiin. Sen tunnetuimpia animaatiosarjoja olivat esimerkiksi "Kiviset ja Soraset", "Jetsonit" ja "Smurffit".
Hanna-Barberan perustivat vuonna 1957 Metro-Goldwyn-Mayerille aikaisemmin työskennelleet animaatio-ohjaajat William Hanna ja Joseph Barbera sekä näytelmäelokuvien ohjaaja George Sidney, joka tuotti H-B Enterprises -nimellä elokuvia ja televisiomainoksia.
Metro-Goldwyn-Mayerin lakkautettua vuonna 1959 oman animaatiostudionsa H-B Enterprisesista tuli Hannan ja Barberan vakituinen työ, ja kolme vuotta myöhemmin yhtiön nimeksi muutettiin Hanna-Barbera Productions. Seuraavien kolmenkymmenen vuoden aikana Hanna-Barbera Productions tuotti useita animaatiosarjoja, kuten "Hakki-koira", "Kiviset ja Soraset", "Yogi-karhu", "Jetsonit", "Scooby-Doo", "Smurffit" ja "Dexterin laboratorio".
Vuonna 1991 Turner Broadcasting osti Hanna-Barbera-yhtiön omistukseensa, ja samalla William Hanna ja Joseph Barbera jäivät osittain eläkkeelle mutta olivat edelleen studion keskeisiä henkilöitä. 1990-luvun lopulla Turner Broadcasting muutti Hanna-Barberan tuottamaan pääasiassa uutta materiaalia omistamalleen televisiokanavalle Cartoon Networkille. Vuonna 1996 Time Warner osti Turner Broadcastingin, ja William Hannan kuoltua vuonna 2001 Hanna-Barbera yhdistyi Warner Bros. Animationiin ja Cartoon Network Studios otti animaatioiden tuottamisen haltuunsa. Joseph Barbera oli vielä Warner Bros. Animationin toiminnassa mukana aina kuolemaansa vuonna 2006 asti.
Hanna-Barberan tuotantoa 1950-luvulta 1990-luvulle.
Warner Bros. Animationin tuottamat Hanna-Barberan sarjoihin pohjaavat tuotannot. Hanna-Barberan lakkauttamisen sen brändit jäivät Warner Brosille.
Hanna Partanen (ravitsemusterapeutti)
Hanna Reeta Partanen (s. 22. maaliskuuta 1979 Kuopio) on suomalainen ravitsemusterapeutti. Hän tuli suurelle yleisölle tutuksi MTV3-televisiokanavan "Olet mitä syöt" -ohjelmasta, jossa hän pyrki saamaan ylipainoisia ihmisiä noudattamaan terveellistä ruokavaliota.
Partanen on valmistunut Kuopion yliopiston kliinisen ravitsemustieteen laitokselta (nyk. yksikkö) terveystieteiden maisteriksi. Opiskeluaikana hän oli aktiivinen sekä Kuopion yliopiston ravitsemustieteen opiskelijayhdistys Retikka ry:ssä että Kuopion yliopiston ylioppilaskunnassa.
Partanen oli kokoomuksen ehdokkaana vuoden 2007 eduskuntavaaleissa, Pohjois-Savon vaalipiiristä.
Partanen on Benecol-tuotemerkin yhteistyökumppani.
SAP (yritys)
SAP SE () on Euroopan suurin ja maailman neljänneksi suurin ohjelmistovalmistaja. Se on maailman suurin yritysohjelmistojen valmistaja. SAP:n pääkonttori on Walldorfissa Saksassa. SAP:n perusti viisi entistä IBM:n työntekijää Mannheimissa vuonna 1972 nimellä "Systemanalyse und Programmentwicklung". Vuosina 2005-2014 yrityksen virallinen nimi oli SAP AG. Yhtiön nimi on ollut SAP SE 2014 vuodesta lähtien.
SAP on erikoistunut yritysten ERP- eli toiminnanohjausjärjestelmiin liittyviin tuotteisiin. Vuonna 2014 SAP osti Concur Technologies -yrityksen, minkä johdosta SAP kasvoi maailman toiseksi suurimmaksi pilvipalveluja tuottavaksi yrityksesi.
The Adventures of Captain Kentucky
The Adventures of Captain Kentucky on Don Rosan vuosina 1979–1982 piirtämä supersankarisarjakuvan parodia.
Rosa alkoi piirtää sarjaa, kun Louisville Times -sanomalehden "Scene"-osion päätoimittaja Greg Johnson halusi kokeilla jonkun paikallisen sarjakuvataiteilijan strippimuotoisen sarjakuvan julkaisemista, ja otti yhteyttä Rosaan. Rosa halusi tehdä aikaisemman "Pertwillaby Papers" -sarjakuvansa päähahmo Lancelot Pertwillabystä supersankarin, ja esitellä nopeasti etenevässä ja hauskassa sarjakuvassa paikallisia paikkoja ja henkilöitä.
Sarjakuvan ensimmäinen episodi ilmestyi lauantaina 6. elokuuta 1979 kaksirivisenä ja sunnuntaisarjan kokoisena. Sittemmin se ilmestyi kolme vuotta samalla paikalla. Sarjakuva muodostuu usean episodin pituisista seikkailuista, joissa päähenkilö Captain Kentucky taistelee kaikkea pahaa vastaan. Usein seikkailu kuitenkin päätyy epäonnistumiseen. Supervoimansa sankari oli saanut juomalla radioaktiivista jäteainetta. Episodista 120 lähtien hänellä on apunaan bassettikoira Captain Cleo. Captain Kentucky on viittaus Rosaan itseensä, ja Captain Cleo puolestaan viittaa Rosan silloiseen Cleo-nimiseen koiraan.
Sarjakuva ei ollut erityisen suosittu, ja Rosa tekikin sitä vain huvikseen. Huono palkka sai hänet kuitenkin kyllästymään sen tekemiseen, ja Rosa piirsikin 15. elokuuta 1982 sarjan viimeisen episodin. Sarjakuvaa julkaistiin myöhemmin myös "The Comic Reader" -fanzinessa ja Rosan kolmiosaisessa omakustannejulkaisuissa "The Captain Kentucky Collection".
Vuonna 2001 norjalainen "Gazette Bok" -pienkustantamo julkaisi kaikki The Adventures of Captain Kentucky -episodit yhdessä kaikkien The Pertwillaby Papers -episodien kanssa "The Don Rosa Archives" -nimikkeellä. Molemmat kirjat ovat saatavilla sekä norjaksi että englanniksi. Kirjoista julkaistiin myös erikoispainos, johon kuuluivat molemmat kirjat Rosan nimikirjoituksella ja julisteella, jossa Pertwillaby ja Captain Kentucky tapaavat toisensa ensimmäistä kertaa. Myös juliste on Rosan signeeraama ja siitä otettiin vain 150 painosta. Molempia kirjoja tilattiin myös Suomeen.
Sarjakuvan viimeisessä episodissa Captain Kentucky kuolee. Rosa piirsi sen jälkeen vielä yhden Pertwillaby Papers -episodin, jossa päähenkilö Lance herää unesta ja tajuaa nähneensä vain unta.
Haakon VII
Haakon VII (3. elokuuta 1872 – 21. syyskuuta 1957) oli Norjan kuningas vuosina 1905–1957. Hän oli syntyjään Tanskan prinssi Carl. Hänen vanhempansa olivat Tanskan kuningas Fredrik VIII ja Ruotsin prinsessa Lovisa. Prinssi Carl otti norjalaisen nimen Haakon, kun hänet valittiin uudelleen itsenäistyneen Norjan kuninkaaksi 18. marraskuuta 1905. Hän avioitui vuonna 1896 serkkunsa, Ison-Britannian ja Irlannin prinsessa Maudin kanssa. Avioliitosta syntyi 1903 Tanskan prinssi Alexander, tuleva Norjan kruununprinssi Olav.
Personaaliunionin hajottua Ruotsin ja Norjan välillä Norjassa järjestettiin kansanäänestys siitä, tuleeko maasta kuningaskunta vai tasavalta. Koska noin 80 prosenttia kansasta äänesti monarkian puolesta, suurkäräjät tarjosi Norjan kuninkaan kruunua prinssi Carlille 18. marraskuuta 1905. Saatuaan isoisänsä, Tanskan kuningas Kristian IX:n hyväksynnän Carlista tuli Norjan kuningas Haakon VII, ja hän seurasi Norjan kuninkaana Ruotsin Oskar II:ta, joka oli luopunut Norjan kruunusta jo lokakuussa. Kruunaus suoritettiin Nidarosin katedraalissa Trondheimissa 22. kesäkuuta 1906.
Haakon VII teki valtiovierailun Suomeen kesäkuun alussa 1928. Vierailun isäntänä oli presidentti Lauri Kr. Relander.
Saksan miehitettyä Norjan 1940 kuningas Haakon siirtyi maanpakoon Lontooseen, mistä käsin hän toimi Saksan vastaisen toiminnan symbolina. Kuningas palasi maanpaosta 1945 natsi-Saksan kukistuttua.
Haakon VII kaatui kylpyhuoneessaan 1955, minkä seurauksena hänen reisiluunsa murtui, ja hän joutui pyörätuoliin. Menetettyään liikuntakykynsä kuningas masentui, ja hänen tilansa huononi. Hän joutui luovuttamaan tehtäviään kruununprinssi Olaville. Kuningas Haakon VII kuoli 1957, ja kruununprinssi Olav seurasi häntä valtaistuimelle Olavi V:nä.
Haakon VII:tä pidetään yhtenä merkittävimmistä ennen toista maailmansotaa vaikuttaneista norjalaisista johtajista. Hänen onnistui pitää vasta itsenäistynyt maansa yhtenäisenä epävakaissa poliittisissa olosuhteissa. Vuonna 1927 hän ilmoitti olevansa myös kommunistien kuningas. Näillä toimilla on ollut ratkaiseva merkitys Norjan poliittiselle tilanteelle sekä toisen maailmansodan aikana että sen jälkeen.
Simon Baron-Cohen
Simon Baron-Cohen on brittiläinen kehityspsykopatologian ja kokeellisen psykologian professori sekä Cambridgen yliopiston alaisen autismin tutkimuskeskuksen johtaja. Baron-Cohen on tehnyt urauurtavaa tutkimusta autismin kirjon alalla. Vuonna 2004 ilmestyneessä teoksessaan "Olennainen ero" Baron-Cohen käsittelee miesten ja naisten aivojen erilaisuutta.
Hän on koomikko Sacha Baron Cohenin serkku.
Paljakan luonnonpuisto
Paljakan luonnonpuisto on luonnonsuojelualue Kainuussa. Se sijaitsee Hyrynsalmen ja Puolangan rajalla 384 m korkealla Paljakan vaaralla. Puisto perustettiin vuonna 1956, ja sen pinta-ala on 28 km². Viimeisin laajennus tehtiin vuonna 1992.
Alue on Kainuun vaaraerämaata ja metsä on suurimmaksi osaksi korkeaa, hyvin vanhaa kuusimetsää. Jotkin kuuset saattavat olla jopa 40 m korkeita. Puistossa kasvaa muualla Kainuussa harvinaisia kasvilajeja, muun muassa suurikukkainen, harvinainen orkidealaji tikankontti.
Paljakka
Paljakka tarkoittaa seuraavia asioita:
Huopaohdake
Huopaohdake ("Cirsium helenioides") on asterikasveihin kuuluva Suomessa tavallinen ohdakelaji. Lehtien ulkonäkö vaihtelee, joskus ne ovat liuskaiset, joskus ehyet ja hyvin leveät. Lehtien alapuolella on harmaata karvaa. Kukinnot ovat sinipunaisia "partasuteja".
Kasvi on 50–150 cm korkea. Se on yleinen kosteilla, viljavilla paikoilla, tien pientareilla koko maassa. Huopaohdakkeella on syvällä kasvava vaakasuora juuri, johon maanmuokkauskoneet eivät yllä.
Huopaohdake voi risteytyä Etelä-Suomessa keltaohdakkeen ("Cirsium oleraceum") ja Etelä- ja Keski-Suomessa suo-ohdakkeen ("Cirsium palustre") kanssa.
Huopaohdaketta tavataan Suomessa, Ruotsissa, Norjassa, Skotlannissa ja Venäjällä.